**ΟΡΟΙ ΚΑΙ ΕΠΕΞΗΓΗΣΕΙΣ**

**ΚΕΦΑΛΑΙΟ 6ο**

1. **Αναγέννηση**: παραπέμπει συνήθως στις εικαστικές τέχνες, εντούτοις πρόκειται για μια γενικότερη πνευματική κίνηση που κύριο χαρακτηριστικό της είναι η αναβίωση των αξιών της κλασικής αρχαιότητας
2. **Ανθρωπισμός**: η στροφή προς την βαθύτερη γνώση των ελληνικών και λατινικών γραμμάτων και της αρχαιότητας γενικότερα
3. **Αστρολάβος**: όργανο προσδιορισμού του γεωγραφικού πλάτους με βάση την παρατήρηση των άστρων.
4. **Βούλλα:** το έγγραφο που έφερε τη σφραγίδα του πάπα της Ρώμης
5. **Δίαιτα**: δηλώνει το ανώτατο συμβούλιο των αντιπροσώπων των ευγενών, του κλήρου και των αστών στην αυτοκρατορική Γερμανία και σε χώρες της ανατολικής Ευρώπης.
6. **Διαμαρτυρόμενοι ή Προτεστάντες**: από το λατινικό ρήμα protestor: διαμαρτύρομαι. Οι οπαδοί του Λουθήρου, οι οποίοι αντιτάχθηκαν και διαμαρτυρήθηκαν για τη δίωξη των θρησκευτικών τους πεποιθήσεων.
7. **Καθολικός άνθρωπος** (homo universalis): νέος τύπου ανθρώπου κατά την περίοδο της Αναγέννησης, δημιουργός του πολιτισμού του και υπεύθυνος για τη μοίρα του.
8. **Καραβέλα**: νέος τύπου πλοίου την περίοδο των μεγάλων ανακαλύψεων, που είχε μεγαλύτερη χωρητικότητα και ταχύτητα και ήταν περισσότερο ασφαλές.
9. **Πορτολάνος**: ναυτικός χάρτης, που απεικόνιζε τα τότε γνωστά λιμάνια
10. **Πυξίδα**: όργανο που έδειχνε το βορρά και συνέβαλε στην ανάπτυξη της ναυσιπλοΐας
11. **Σύνοδος του Τρέντο (1545-**1563): έργο της η ηθικοπνευματική ανασυγκρότηση και αποσαφήνιση του καθολικού δόγματος.